Húlle is die nuwe ‘Masterchef Australia’-aanbiedersAndey Allen, Melissa Leong en Jock Zonfrillo (Foto: Instagram) Andy Allen, Melissa Leong en Jock Zonfrillo is onlangs aangewys as die nuwe aanbieders en beoordelaars van die bekende kosprogram Masterchef Australia. Dié drie volg in die spore van die geliefde Masterchef-trio, George Calombaris, Matt Preston en Gary Mehigan, wat die program verlaat weens onsuksesvolle kontraktuele onderhandelinge. Die Australiese televisienetwerk Network 10 het vroeër vanjaar dié aangekondig gedoen. Ná talle bespiegelinge oor wie die nuwe Masterchef-aanbieders sal wees, het Network 10 eindelik die kat uit die sak gelaat. Andy Allen (31) het die vierde seisoen van Masterchef Australia gewen en hy is nou die eerste deelnemer aan die program wat die aanbiederrol inneem. Hy het ŉ restaurant, Three Blue Ducks, in Rosebery, Sydney. Voordat Allen Masterchef gewen het, was hy ŉ elektrisiën. Melissa Leong (39) is ŉ kosskrywer, kookboek-redakteur en ŉ alombekende vermaak-ster in die kosbedryf. Sy was al voorheen op die televisieprogram The Chefs’ Line. Jock Zonfrillo is in 2018 as Australië se witwarmste sjef aangewys. Sy restaurant Orana in Adelaide het dieselfde jaar die Good Food Guide se prys vir restaurant van die jaar ontvang.